
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 713 


11 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση της Κεντρικής Γνωμοδοτικής Επιτροπής της 
περίπτωσης (α) της παρ. 19 του άρθρου 8 του Ν. 
2601/98 και καθορισμός της διαδικασίας λειτουρ¬ 
γίας της. 1 

Διαδικασία βεβαίωσης και είσπραξης του Ειδικού Φό¬ 
ρου Κατανάλωσης, του Φόρου Προστιθέμενης 
Αξίας και των δικαιωμάτων υπέρ τρίτων, που ανα¬ 
λογούν στην εξερχόμενη από Φορολογικές Αποθή¬ 
κες αλκοόλη και αλκοολούχα προϊόντα. 2 

Τροποποίηση της 4396/28.9.2001 απόφασης ορισμού 
τακτικών και αναπληρωματικών μελών του Διοικη¬ 
τικού Συμβουλίου της Εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.», όπως αυτή τροποποιήθηκε 


με την απόφαση, αριθ. 1828/1.5.2002. 3 

Χαρακτηρισμός Ι.Ν. Αγίου Επιφανίου στο Χωριό, Νή¬ 
σου Χάλκης, Ν. Δωδεκανήσου, ως ιστορικού διατη¬ 
ρητέου μνημείου. 4 


Χαρακτηρισμός ερειπίων Παλαιοχριστιανικής Βασιλι¬ 
κής Δημ. Διαμ. Κρυσταλλοπηγής, Δήμου Παραμυ- 
θιάς, επαρχ. Σουλίου, Ν. Θεσπρωτίας, ως αρχαίου 
μνημείου. 5 

Καθιέρωση υπερωριακής Εργασίας για τους υπάλλη¬ 
λους της Διεύθυνσης Πολεοδομίας Χωροταξίας 
και Περιβάλλοντος της Νομαρχιακής Αυτ/σης Λα¬ 
κωνίας. 6 

Μεταφορά μίας (1) κενής οργανικής θέσης Ε.Τ.Ε.Π., 

ΔΕ Κατηγορίας από το Α.Ε.Ι. στο Τμήμα Ιστορίας- 
Αρχαιολογίας-Λαογραφίας του Πανεπιστημίου 
Θεσσαλίας. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση απόφασης στη Φ. 55119/21701/21.12.2001 
απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης. 8 


ΑΠΟΦΑΣΕΙ Σ 

Αριθ. 175004 (1) 

Σύσταση της Κεντρικής Γνωμοδοτικής Επιτροπής της πε¬ 
ρίπτωσης (α)τηςπαρ. 19του άρθρου 8του Ν. 2601/98 
και καθορισμός της διαδικασίας λειτουργίας της. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/1985) «Κυ¬ 
βέρνηση και Κυβερνητικά Όργανα», άρθρο 29Ατο οποίο 
προστέθηκε με το άρθρο 27 του Ν. 2081/1992 (ΦΕΚ 
154/Α/1992). 

2. Τις διατάξεις του Ν. 2601/98 «Ενισχύσεις ιδιωτικών 
επενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις» (ΦΕΚ 81Α/15.4.98) και 
ειδικότερα τις περιπτώσεις (α), όπως τροποποιήθηκε με 
το άρθρο 14, παρ.1, του Ν.2744/99 ( Φ.Ε.Κ. 222/Α/ 
25.10.99), και (ε) της παρ. 19 του άρθρου 8 αυτού. 

3. Τις διατάξεις του Ν. 2992/2002 «Μέτρα για την ενί¬ 
σχυση της κεφαλαιαγοράς και την ανάπτυξη της επιχει¬ 
ρηματικότητας και άλλες διατάξεις» (ΦΕΚ 54Α/20.3.2000) 
και ειδικότερα το άρθρο 28 παρ. 3 αυτού, με το οποίο κα- 
ταργήθηκε η Ειδική Γνωμοδοτική Επιτροπή του άρθρου 8 
παρ. 19, περ. α(ϋ) του Ν. 2601/98 και το έργο της θα ασκεί¬ 
ται από την Κεντρική Γνωμοδοτική Επιτροπή του άρθρου 
8 παρ. 19 περ. α(ί),του ιδίου νόμου. 

4. Τις διατάξεις του Ν. 2996/2002 « Ελληνικό σχέδιο οι¬ 
κονομικής ανασυγκρότησης των Βαλκανίων» (ΦΕΚ 
62Α/28.3.2002) και ειδικότερα το άρθρο 6 παρ. 4 αυτού. 

5. Τις διατάξεις του Ν. 2690/1999 (Φ.Ε.Κ.45/Α/9.3.1999) 
και ειδικότερα τα άρθρα 13, 14 και 15 αυτού (Συλλογικά 
Όργανα της Διοίκησης). 

6. Τις διατάξεις του Π.Δ. 178/2000 (ΦΕΚ 165/Α/ 
14.7.2000 ) «Περί Οργανισμού του Υπουργείου Εθνικής 
Οικονομίας». 

7. Την υπ' αριθμ. 37610/31.10.2001 (ΦΕΚ 1485/τ.Β/ 
31.10.2001) κοινή Απόφαση του Πρωθυπουργού και του 
Υπουργού Εθνικής Οικονομίας «Καθορισμός αρμοδιοτή¬ 
των του Υφυπουργού Εθνικής Οικονομίας». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Το υπ’ αριθμ. 81/20.3.2002 Π.Δ. (ΦΕΚ 57/τ.Α'/ 

21.3.2002) «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών». 

9. Τις διατάξεις της υπ’ αριθμ. 27012/881/23.11.2001 
(Φ.Ε.Κ. 1571 /Β/27.11.2001) κοινής Απόφασηςτων Υπουρ¬ 
γών Εθνικής Οικονομίας και Ανάπτυξης που τροποποίησε 
την υπ’ αριθμ. 28000/600/21.11.2000 κοινή Υπουργική 
απόφαση για τις «Ενισχύσεις Ναυπηγοεπισκευαστικών 
Επιχειρήσεων και Ναυπηγικών Εργασιών», όπως ισχύει. 

10. Την υπ' αριθμ. 52253/25.2.2002 (ΦΕΚ 276/Β/ 

6.3.2002) κοινή απόφαση των Υπουργών Εθνικής Οικονο¬ 
μίας και Οικονομικών και Ανάπτυξης για την «Αναπροσαρ¬ 
μογή χρηματικών ποσών δραχμών που προβλέπονται σε 
διατάξεις του αναπτυξιακού νόμου 2601/98, όπως ισχύει, 
μετά την μετατροπή και στρογγυλοποίησή τους σε ευρώ». 

11. Την υπ’ αριθμ. 60080/22.9.1998 (Φ.Ε.Κ. 1010/Β/ 

28.9.98) Υπουργική Απόφαση για την «Σύσταση της Ειδι¬ 
κής Γνωμοδοτικής Επιτροπής της περίπτωσης (α) της 
παρ.19του άρθρου 8 του Ν. 2601/98 και καθορισμός της 
διαδικασίας λειτουργίας της», όπως ίσχυε. 

12 Την υπ’ αριθμ. 59826/16.9.1998 (Φ.Ε.Κ. 1051/Β/ 

12.10.98) Υπουργική Απόφαση για την «Σύσταση της Κε¬ 
ντρικής Γνωμοδοτικής Επιτροπής της περίπτωσης (α) της 
παρ.19του άρθρου 8 του Ν. 2601/98 και καθορισμός της 
διαδικασίαςλειτουργίαςτης», όπωςτροποποιήθηκε με τις 
υπ’ αριθμ. 61208/17.11.1999 και 52189/16.2.2001 αποφά¬ 
σεις του Υπουργού Εθνικής Οικονομίας, αποφασίζουμε: 

Άρθρο 1 

1. Συστήνεται στην Κεντρική Υπηρεσία του Υπουργείου 
Οικονομίας και Οικονομικών, σύμφωνα με το άρθρο 8 
παρ. 19, περ. α(ί) του Ν. 2601/98 όπωςτροποποιήθηκε με 
το άρθρο 14, παρ.1, του Ν.2744/99, καθώς και του άρ¬ 
θρου 6 παρ. 4 του Ν. 2996/2002 (Ελληνικό σχέδιο οικονο¬ 
μικής ανασυγκρότησης των Βαλκανίων), Κεντρική Γνω- 
μοδοτική Επιτροπή, μέλη της οποίας είναι: 

I. Ο Γενικός Γραμματέας Επενδύσεων και Ανάπτυξης 
του Υπουργείου Οικονομίας και Οικονομικών, ως Πρόε¬ 
δρος. 

II. Ο Γ ενικός Γ ραμματέας Διεθνών Οικονομικών Σχέσε¬ 
ων του Υπουργείου Οικονομίας και Οικονομικών. 

III. Ο Νομικός Σύμβουλος του Υπουργείου Οικονομίας 
και Οικονομικών. 

IV. Ο Π ροϊστάμενος της Γενικής Δ/νσης Ιδιωτικών Επεν¬ 
δύσεων του Υπουργείου Οικονομίας και Οικονομικών. 

V. Ο Προϊστάμενος της Δ/νσης Έγκρισης & Ελέγχου 
Ιδιωτικών Επενδύσεων, του Υπουργείου Οικονομίας και 
Οικονομικών. 

VI. Ο Προϊστάμενος του τμήματος Αξιολόγησης & 
Έγκρισης Επενδυτικών Σχεδίων της Δ/νσης Έγκρισης και 
Ελέγχου Ιδιωτικών Επενδύσεωντου Υπουργείου Οικονο¬ 
μίας και Οικονομικών. 

VII. Ο Προϊστάμενος του τμήματος Ελέγχου και Εκταμι- 
εύσεων της Δ/νσης Έγκρισης και Ελέγχου Ιδιωτικών 
Επενδύσεων του Υπουργείου Οικονομίας και Οικονομι¬ 
κών. 

VIII. Ο Π ροϊστάμενος της Δ/νσης Βιομηχανικών Επενδύ¬ 
σεων, της Γενικής Γραμματείας Βιομηχανίας του Υπουρ¬ 
γείου Ανάπτυξης. 


IX. Δύο (2) υπηρεσιακοί παράγοντες του Υπουργείου 
Εξωτερικών των δύο ανώτατων βαθμών της ιεραρχίας. 

X. Ένας (1) εκπρόσωπος του Υπουργείου Γεωργίας, ει¬ 
δικός σε θέματα επενδύσεων. 

XI. Ένας (1) εκπρόσωπος του Ελληνικού Οργανισμού 
Τουρισμού (Ε.Ο.Τ.). 

XII. Ένας (1) εκπρόσωπος του Συνδέσμου Ελληνικών 
Βιομηχανιών (Σ.Ε.Β.). 

XIII. Ένας (1) εκπρόσωποςτου Συνδέσμου Βιομηχανιών 
Βορείου Ελλάδος (Σ.Β.Β.Ε.). 

XIV. Ένας (1) εκπρόσωπος της Γενικής Συνομοσπον¬ 
δίας Εργατών Ελλάδος (Γ.Σ.Ε.Ε.). 

XV. Ένας (1) εκπρόσωποςτου Οικονομικού Επιμελητη¬ 
ρίου Ελλάδος. 

XVI. Ένας (1) εκπρόσωπος της Εθνικής Τράπεζας της 
Ελλάδος. 

XVII. Ένας εκπρόσωπος της Ελληνικής Τράπεζας Βιο¬ 
μηχανικής Ανάπτυξης. 

XVIII. Ένας (1) εκπρόσωπος της Αγροτικής Τράπεζας 
της Ελλάδος. 

XIX. Ένας (1) εκπρόσωπος της Ένωσης Ελληνικών Τρα¬ 
πεζών, ειδικός σε θέματα επενδύσεων, προερχόμενος 
από διαφορετική Τράπεζα των παραπάνω οριζόμενων. 

XX. Ενας (1) εκπρόσωποςτου ΚΕΠΕ. 

2. Της Επιτροπής προεδρεύει ο Γενικός Γραμματέας 
Επενδύσεων και Ανάπτυξης του Υπουργείου Οικονομίας 
και Οικονομικών ή ο αναπληρωτήςτου. Ως αναπληρωτής 
ορίζεται ο Προϊστάμενος της Γενικής Δ/νσης Ιδιωτικών 
Επενδύσεων του Υπουργείου Οικονομίας και Οικονομι¬ 
κών. 

3. Ο Γ ενικός Γ ραμματέας Διεθνών Οικονομικών Σχέσε¬ 
ων του Υπουργείου Οικονομίας και Οικονομικών, οι δύο 
υπηρεσιακοί παράγοντες του Υπουργείου Εξωτερικών 
των δύο ανώτατων βαθμών της ιεραρχίας καθώς και ο εκ¬ 
πρόσωπος του Συνδέσμου Βιομηχανιών Βορείου Ελλά¬ 
δος μετέχουν στην Επιτροπή και έχουν δικαίωμα ψήφου, 
μόνο όταν συζητούνται θέματα που αφορούν επενδύσεις 
που πραγματοποιούνται στην αλλοδαπή σύμφωνα με την 
παρ. 2του άρθρου 3του Ν. 2601/98 και κατά τα οριζόμε¬ 
να στον Ν.2996/2002. 

Ειδικά κατά την συζήτηση θεμάτων που αφορούν επεν¬ 
δύσεις στην αλλοδαπή αναπληρωτήςτου Προέδρου ορί¬ 
ζεται ο Γ ενικός Γ ραμματέας Διεθνών Οικονομικών Σχέσε¬ 
ων του ιδίου Υπουργείου. 

4. Ο Γ ενικός Γ ραμματέας Ανάπτυξης, ο Γ ενικός Γ ραμ¬ 
ματέας Βιομηχανίας, Γ ενικός Γ ραμματέας Έρευνας και 
Τεχνολογίας και ο Γ ενικός Γ ραμματέας Τουρισμού του 
Υπουργείου Ανάπτυξης, καθώς και ο Γενικός Γραμμα¬ 
τέας Περιβάλλοντος του Υπουργείου Περιβάλλοντος 
Χωροταξίας και Δημοσίων Έργων ή εκπρόσωποι αυτών, 
δύνανται να καλούνται στις συνεδριάσεις της Επιτρο¬ 
πής για τη διατύπωση απόψεων καιτηνπαροχή διευκρι- 
νήσεων, όταν συζητούνται θέματα της αρμοδιότητάς 
τους. 

5. Ο Νομικός Σύμβουλος του Υπουργείου Οικονομίας 
και Οικονομικών ή ο νόμιμος αναπληρωτής του συμμετέ¬ 
χει στην Γνωμοδοτική Επιτροπή ως μέλος, χωρίς δικαίω¬ 
μα ψήφου. 

6. Για κάθε μέλος της Κεντρικής Γνωμοδοτικής Επιτρο¬ 
πής δύναται να ορίζεται και αναπληρωτής του. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Άρθρο 2 

Έργο της Κεντρικής Γνωμοδοτικής Επιτροπής 

Έργο της Κεντρικής Γνωμοδοτικής Επιτροπής είναι η 
γνωμοδότηση : 

1. Για αιτήσεις παροχής κινήτρων στον Ν. 2601/98 
επενδύσεων ή/και προγραμμάτων χρηματοδοτικής μί¬ 
σθωσης εξοπλισμού που σύμφωνα με το άρθρο 8, όπως 
ισχύει, του ιδίου νόμου υποβάλλονται στο Υπουργείο Οι¬ 
κονομίας και Οικονομικών ή στο ΕΛΚΕ και εξετάζονται 
από το Υπουργείο Οικονομίας και Οικονομικών. 

2. Για αιτήσεις παροχής κινήτρων στον Ν. 2601/98 επεν¬ 
δύσεων που πραγματοποιούνται στην αλλοδαπή σύμφω¬ 
να μετηνπαρ. 2του άρθρου 3του Ν. 2601/98 και σύμφω¬ 
να με τον Ν. 2996/2002 (Ελληνικό σχέδιο οικονομικής ανα¬ 
συγκρότησης των Βαλκανίων). 

3. Για αιτήσεις υπαγωγής στον Ν. 2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού ύψους άνω των εβδομήντα πέντε εκατομμυρίων 
(75.000.000) Ευρώ, της παρ. 3 του άρθρου 10 του Ν. 
2601/98 που σύμφωνα με το άρθρο 8 του ιδίου νόμου 
υποβάλλονται στο ΕΛΚΕ και εξετάζονται από το Υπουρ¬ 
γείο Οικονομίας και Οικονομικών. 

4. Γ ια θέματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή/και προγράμματα 
χρηματοδοτικής μίσθωσης εξοπλισμού που έχουν υπα¬ 
χθεί στο Ν. 2601 /98 ή τον Ν. 1892/90, για τη ν υπαγωγή των 
οποίων έχουν γνωμοδοτήσει η Κεντρική Γνωμοδοτική 
Επιτροπή της παρούσας απόφασης, η Ειδική Γνωμοδοτι- 
κή Επιτροπή της υποπ. ϋ,τηςπερ. (α) της παρ. 19, του άρ¬ 
θρου 8 του Ν. 2601/98 καθώς και οι αντίστοιχες (Κεντρι¬ 
κή, Ειδική) Γνωμοδοτικές Επιτροπές του Ν. 1892/90. 

5. Γ ια θέματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν επενδύσεις που υπάγονται σύμ¬ 
φωνα μετηνπαρ. 2του άρθρου 3του Ν. 2601/98 και τον 
Ν.2996/2000 (Ελληνικό σχέδιο οικονομικής ανασυγκρό¬ 
τησης των Βαλκανίων). 

6. Για τα θέματα της προηγούμενης παραγράφου (4) 
που έχουν υπαχθεί σε προγενέστερους αναπτυξιακούς 
νόμους, εφόσον οι φάκελοι των επενδύσεων αυτών είναι 
της αρμοδιότητας της Κεντρικής Υπηρεσίας του Υπουρ¬ 
γείου Εθνικής Οικονομίας και τηρούνται σ’ αυτήν. 

Άρθρο 3 

Καθορισμός Εισηγητών και Γραμματέων 

1. Αρμόδια για την σύνταξη των εισηγήσεων που καθο¬ 
ρίζονται στο άρθρο 2 της παρούσας απόφασης είναι η 
Δ/νση Έγκρισης και Ελέγχου Ιδιωτικών Επενδύσεων του 
Υπουργείου Οικονομίας και Οικονομικών. 

2. Η Δ/νση Έγκρισης και Ελέγχου Ιδιωτικών Επενδύσε¬ 
ων συντάσσει για την Επιτροπή πλήρεις και αιτιολογημέ¬ 
νες εισηγήσεις. 


Εισηγητές της Επιτροπής ορίζονται Υπάλληλοι της πα¬ 
ραπάνω Διεύθυνσης. 

3. Γραμματέαςτης Επιτροπής καθώς και αναπληρωτής 
βοηθός Γραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Δ/νσης 
Έγκρισης και Ελέγχου Ιδιωτικών Επενδύσεωντου Υπουρ¬ 
γείου Οικονομίας και Οικονομικών. Ο Γ ραμματέας και ο 
Αναπληρωτής βοηθός Γ ραμματέας είναι αρμόδιοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός Λειτουργίας της Κεντρικής Γ νωμοδοτικής 
Επιτροπής 

1. Οι συνεδριάσεις της Κεντρικής Γνωμοδοτικής Επι¬ 
τροπής πραγματοποιούνται στο Υπουργείο Οικονομίας 
και Οικονομικών μετά από έγγραφη πρόσκληση των με- 
λώντης από τον Πρόεδρο, οποιαδήποτε εργάσιμη ημέρα 
εντός ή πέρα από το ωράριο των Δημοσίων Υπηρεσιών. 

2. Η Ημερήσια διάταξη κοινοποιείται στα μέλη με μέρι¬ 
μνα της Γραμματείας μαζί με τις αντίστοιχες εισηγήσεις 
της Δ/νσης Έγκρισης και Ελέγχου Ιδιωτικών Επενδύσεων 
του Υπουργείου Οικονομίας και Οικονομικών. 

3. Η Επιτροπή γνωμοδοτεί επί των θεμάτων που ειση- 
γείται η Δ/νση Έγκρισης και Ελέγχου Ιδιωτικών Επενδύ¬ 
σεων καιτα μέλη της δύνανται να ενημερώνονται επί όλων 
των θεμάτων και στοιχείων των σχετικών φακέλων. 

4.0 Γ ραμματέαςτης Επιτροπήςτηρείπρακτικάτων συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο, τα μέλη και τον Γραμ- 
ματέατης Επιτροπής. Ο Γ ραμματέας μεριμνά για την κοι¬ 
νοποίηση των Πρακτικών στην Δ/νση Έγκρισης και Ελέγ¬ 
χου Ιδιωτικών Επενδύσεων για τις περαιτέρω ενέργειες 
και έκδοση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγήσεων τηρείται στο αρχείο της Γραμματεί- 
ας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

6. Για την εισαγωγή των αιτήσεων υπαγωγής του Ν. 
2601/98 στην Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές και εφόσον δεν έχουν τεθεί στο αρχείο 
της υπηρεσίας σύμφωνα με το άρθρο 8 παρ.5 του ιδίου 
νόμου. Είναι δυνατή η ταυτόχρονη εισαγωγή σε συγκε¬ 
κριμένη συνεδρίαση της Γνωμοδοτικής Επιτροπής αιτή¬ 
σεων υπαγωγής που έχουν υποβληθεί σε διαφορετικά 
χρονικά σημεία εντός του τριμήνου της περίπτωσης (α) 
της παραγράφου 8του άρθρου 8του Ν. 2601/98, υπάτην 
προϋπόθεση ότι δεν έχει παραληφθεί η εισαγωγή καμιάς 
αίτησης υπαγωγής που έχει υποβληθεί κατά τον ίδιο ή 
προγενέστερο χρόνο από το χρόνο υποβολής εκείνων 
που εισάγονται στη συγκεκριμένη συνεδρίαση. 

7. Τα οριζόμενα στην προηγούμενη περίπτωση (6) 
έχουν ανάλογη εφαρμογή αυτοτελώς σε κάθε χώρα της 
αλλοδαπής, για την εισαγωγή στην Γνωμοδοτική Επιτρο¬ 
πή της παρούσας απόφασης των αιτήσεων υπαγωγής 

στο Ν. 2601/98 των επενδύσεων που πραγματοποιούνται 
στην αλλοδαπή, σύμφωνα με την παράγραφο 2 του άρ¬ 
θρου 3του Ν. 2601/98 και τον Ν. 2996/2002. 

8. Στις συνεδριάσεις της Επιτροπής είναι δυνατόν να 
καλούνται από τον Πρόεδρο ή να γίνονται δεκτοί με από¬ 
φαση της Γνωμοδοτικής Επιτροπής εκπρόσωποι των 
επενδυτικών φορέων, Υπηρεσιών του Δημοσίου και λοι¬ 
πών φορέων εφόσον αυτό κρίνεται σκόπιμο για την παρο¬ 
χή πρόσθετων διευκρινήσεων προς υποβοήθηση του έρ¬ 
γου της Επιτροπής. 

Άρθρο 5 

Περιορισμοί και όροι για τα μέλη της Κεντρικής 
Γ νωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Κεντρικής Γνωμοδοτικής Επιτροπής μέλη που κατά την 
τελευταία δετία είναι σύμβουλοι ή συμμετέχουν στο εται¬ 
ρικό ή μετοχικό κεφάλαιο ή στη διοίκηση επιχειρήσεων ή 
έχουν καταρτίσει ή συμμετάσχει στην κατάρτιση επενδυ¬ 
τικών σχεδίων ή είναι εξωτερικοί αξιολογητές που έχουν 
συντάξει την αξιολόγηση επενδύσεων, προγραμμάτων 
χρηματοδοτικής μίσθωσης εξοπλισμού ή επιχειρηματι¬ 
κών σχεδίων που κατά την τελευταία δετία έχουν υπαχθεί 
στο Ν. 1892/90 ή στον Ν. 2601/98 ή έχουν υποβάλλει αί¬ 
τηση για να υπαχθούν στις διατάξεις του Νόμου 2601/98 
εφόσον στις συνεδριάσεις αυτές εξετάζονται θέματα των 
επιχειρήσεων αυτών ή θέματα άλλων επιχειρήσεων ίδιου 
ή συναφούς αντικειμένου. 

2. Στα μέλη και τους εισηγητές της Κεντρικής Γνωμο¬ 
δοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96, όπως ισχύει. 

Άρθρο 6 

Η συγκρότηση της Κεντρικής Γνωμοδοτικής Επιτρο¬ 
πής της παρούσας απόφασης γίνεται, σύμφωνα με την 
περίπτωση (ζ) της παρ. 19 του άρθρου 8 του Ν. 2601/98 
με απόφαση του Υπουργού Οικονομίας και Οικονομι¬ 
κών, μη δημοσιευμένη στην Εφημερίδα της Κυβερνήσε- 
ως. 

Άρθρο 7 

1. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως, 
οπότε παύει και η ισχύς της προηγούμενης, υπ’ αριθμ. 
«69826/16.9.1998 (Φ.Ε.Κ. 1061/Β/12.10.98) Υπουργικής 
Απόφασης για την «Σύσταση της Κεντρικής Γ νωμοδοτι¬ 
κής Επιτροπής της περίπτωσης (α) της παρ. 19 του άρ¬ 
θρου 8 του Ν. 2601/98 και καθορισμός της διαδικασίας 
λειτουργίας της», όπως τροποποιήθηκε με τις υπ’ 
αριθμ. 61208/17.11.1999 και 62189/16.2.2001 αποφά¬ 
σεις του Υπουργού Εθνικής Οικονομίας», με εξαίρεση 
την παρ. 3 του άρθρου 1 της παρούσας απόφασης που 
ισχύει από 1.7.2002 και αφορά επενδυτικές προτάσεις 
της αλλοδαπής (άρθρο 3 παρ. 2 του Ν. 2601/98 και άρ¬ 
θρο 6 του Ν. 2996/2002) που θα υποβληθούν από την 
1.7.2002. 

2. Από τις διατάξεις της παρούσας απόφασης εκτιμάται 
ότι δεν προκαλείται πρόσθετη επιβάρυνση του Προϋπο¬ 
λογισμού Δημοσίων Επενδύσεων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, δ Ιουνίου 2002 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 

-♦- 

Αριθ. Δ 768/397 (2) 

Διαδικασία βεβαίωσης και είσπραξης του Ειδικού Φόρου 
Κατανάλωσης, του Φόρου Προστιθέμενης Αξίας και 
των δικαιωμάτων υπέρ τρίτων, που αναλογούν στην 
εξερχόμενη από Φορολογικές Αποθήκες αλκοόλη και 
αλκοολούχα προϊόντα. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 63 έως και 119 του Ν. 
2960/2001 (ΦΕΚ265/Α) «Εθνικός Τελωνειακός Κώδικας». 

2) Τις διατάξεις των άρθρων 16,19,25,30,32,35,44 και 
64, του Ν. 2859/2000 (ΦΕΚ 248/Α) «Κύρωση Κώδικα Φό¬ 
ρου Προστιθέμενης Αξίας». 

3) Την αριθμ. Δ 635/436/29.4.1993 Α.Υ.Ο. «Διαδικασία 
έκπτωσης Φ.Π.Α. εισροών». 

4) Την ανάγκη καθορισμού διαδικασίας βεβαίωσης και 
είσπραξης του Ειδικού Φόρου Κατανάλωσης, του Φόρου 
Προστιθέμενης Αξίας και των δικαιωμάτων υπέρ τρίτων, 
που αναλογούν στην εξερχόμενη από Φορολογικές Απο¬ 
θήκες αλκοόλη και αλκοολούχα προϊόντα. 

5) Την αριθμ. 1100383/1330/Α 0006/31.10.2001 (ΦΕΚ 
1485/Β/31.10.2001) κοινή απόφαση του Πρωθυπουργού 
και του Υπουργού Οικονομικών «Καθορισμός αρμοδιοτή¬ 
των των Υφυπουργών Οικονομικών». 

6) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε διαδικασία βεβαίωσης και είσπραξης 
του Ειδικού Φόρου Κατανάλωσης (ΕΦΚ), του Φόρου 
Προστιθέμενης Αξίας (ΦΠΑ) και των δικαιωμάτων υπέρ 
του Ειδικού Ταμείου Ελέγχου Παραγωγής και Ποιότη¬ 
τας Αλκοόλης - Αλκοολούχων Ποτών (ΕΤΕΠΠΑΑ), που 
αναλογούν στην εξερχόμενη από Φορολογικές Αποθή¬ 
κες αλκοόλη και αλκοολούχα προϊόντα, ως ακολού¬ 
θως: 

Άρθρο 1 

Πώληση αιθυλικής αλκοόλης ή αλκοολούχων 
αποσταγμάτων, από εγκεκριμένο αποθηκευτή, 
σε πρόσωπα μη δικαιούχο απαλλαγής ή αναστολής 
καταβολής Ειδικού Φόρου Κατανάλωσης 

1) Σε περίπτωση πώλησης αιθυλικής αλκοόλης ή αλκο¬ 
ολούχων αποσταγμάτων, από εγκεκριμένο αποθηκευτή, 
σε πρόσωπα μη δικαιούχο απαλλαγής ή αναστολής κατα¬ 
βολής Ειδικού Φόρου Κατανάλωσης, κατατίθεται κατά 
την έξοδο των προϊόντων αυτών από τη Φορολογική Απο¬ 
θήκη, στο Τελωνείο ελέγχου αυτής, από τον εγκεκριμένο 
αποθηκευτή-πωλητή, Δήλωση Ε.Φ.Κ. και Λοιπών Φορολο¬ 
γιών (Δήλωση Ε.Φ.Κ.), στο όνοματου, επίτης οποίας βε¬ 
βαιώνεται και εισπράττεται μόνο ο Ε.Φ.Κ., ο οποίος κατα- 

βάλλεται από αυτόν και εκδίδεται από το Τελωνείο «Απο¬ 
δεικτικό Είσπραξης και Άδεια Παράδοσης Τελωνισμένων 
Εμπορευμάτων», στο όνομά του. 

2) Στη Δήλωση Ε.Φ.Κ., προσαρτάται αντίγραφο του τι¬ 
μολογίου πώλησης, στο οποίο έχουν υπολογιστεί, εκτός 
από την αξία των προϊόντων, ο Ε.Φ.Κ. και το δικαίωμα 
υπέρ ΕΤΕΠΠΑΑ. 

3) Ο Φ.Π.Α. και το δικαίωμα υπέρ ΕΤΕΠΠΑΑ, βεβαιώνο¬ 
νται και εισπράττονται με ανεξάρτητη Συγκεντρωτική Δή¬ 
λωση Ε.Φ.Κ., η οποία υποβάλλεται από τον εγκεκριμένο 
αποθηκευτή-πωλητή, στο Τελωνείο ελέγχου της φορολο¬ 
γικής αποθήκης, τον επόμενο μήνα από το μήνα εξόδου 
των προϊόντων από το καθεστώς αναστολής και το αργό¬ 
τερο μέχρι την 25η ημέρα του μήνα αυτού. 

4) Με την Δήλωση της προηγούμενης παραγράφου, 
διενεργείται και η έκπτωση του Φ.Π.Α. των εισροών του 
εγκεκριμένου αποθηκευτή-πωλητή, που πραγματοποι¬ 
ήθηκαν τον προηγούμενο από την κατάθεση της δήλω¬ 
σης αυτής μήνα, με τη διαδικασία της Δ 635/436/ 
29.4.1993 Α.Υ.Ο. 

Άρθρο 2 

Πώληση αιθυλικής αλκοόλης ή αλκοολούχων 
αποσταγμάτων από εγκεκριμένο αποθηκευτή, 
σε πρόσωπα δικαιούχο τρίμηνης αναστολής 
καταβολής του Ε.Φ.Κ. 

1) Σε περίπτωση πώλησης αιθυλικής αλκοόλης ή αλκο¬ 
ολούχων αποσταγμάτων από εγκεκριμένο αποθηκευτή, 
σε πρόσωπα δικαιούχο τρίμηνης αναστολής καταβολής 
του Ε.Φ.Κ., σύμφωνα με τις διατάξεις του εδαφίου γ'της 
παρ. 3 του άρθρου 15 του Β. Διατάγματος της 14/28 Φε¬ 
βρουάριου 1939 «περί κωδικοποίησης των νόμων φορο¬ 
λογίας Οινοπνεύματος», κατατίθεται από τον αγοραστή, 
πριν την έξοδο των προϊόντων από τη Φορολογική Απο¬ 
θήκη, στο Τελωνείο ελέγχου αυτής, Δήλωση Ε.Φ.Κ. στην 
οποία δηλώνονται και τα πλήρη στοιχεία του εγκεκριμέ¬ 
νου αποθηκευτή -πωλητή. 

2) Το Τελωνείο βεβαιώνει επί της Δήλωσης της προη¬ 
γούμενης παραγράφου τον αναλογούντα Ε.Φ.Κ. και συ¬ 
ντάσσει σχετική πράξη για τη χορήγηση της τρίμηνης 
αναστολής καταβολήςτου Ε.Φ.Κ., αφού κατατεθεί η προ- 
βλεπόμενη από τις διατάξεις εγγύηση. 

Στη συνέχεια, χορηγείται από το Τελωνείο στο δικαιού¬ 
χο της τρίμηνης αναστολής αγοραστή, μοναδικό αντί¬ 
γραφο της Δήλωσης αυτής με την ένδειξη «ΓΙΑ ΤΟ ΑΡ¬ 
ΧΕΙΟ ΤΟΥ ΕΓΚΕΚΡΙΜΕΝΟΥ ΑΠΟΘΗΚΕΥΤΗ», το οποίο 
αποστέλλεται από τον αγοραστή στον εγκεκριμένο απο¬ 
θηκευτή-πωλητή, ο οποίος, με βάση το αντίγραφο αυτό, 
στο τιμολόγιο πώλησης που εκδίδει, υπολογίζει τον ανα- 
λογούντα Ε.Φ.Κ. καθώς και τις επ' αυτού λοιπές επιβα¬ 
ρύνσεις (Φ.Π.Α. και δικαιώματα υπέρ ΕΤΕΠΠΑΑ), αλλά 
δεν τον εισπράττει. Προς τούτο τον υπολογίζει αφαιρετι¬ 
κά από το γενικό σύνολο (με αρνητικό πρόσημο) και ανα¬ 
γράφει επί του τιμολογίου την ένδειξη «Ο Ε.Φ.Κ. ΘΑ ΚΑ¬ 
ΤΑΒΛΗΘΕΙ ΑΠΟ ΤΟΝ ΑΓΟΡΑΣΤΗ ΣΤΟ ΤΕΛΩΝΕΙΟ - ΔΗ¬ 
ΛΩΣΗ Ε.Φ.Κ.ΑΥΟ Δ 758/397/5.6.2002». 

3) Πριν τη λήξη της προθεσμίας αναστολής, ο αγορα¬ 
στής υποχρεούται να καταβάλει στο Τελωνείο τον αναλο- 
γούντα Ε.Φ.Κ., προκειμένου να τακτοποιηθεί η εκκρεμού- 
σα Δήλωση Ε.Φ.Κ. και να του επιστραφεί η εγγύηση. 


Το «Αποδεικτικό Είσπραξης και Άδεια Παράδοσης Τε¬ 
λωνισμένων Εμπορευμάτων», εκδίδεται στο όνομα του 
αγοραστή. 

4) Ο αναλογών Φ.Π.Α. και το δικαίωμα υπέρ ΕΤΕΠΠΑΑ, 
αποδίδονται από τον εγκεκριμένο αποθηκευτή-πωλητή 
κατά τα οριζόμενα στην παράγραφο 3 του άρθρου 1 της 
παρούσας, ο δε συμψηφισμόςτου Φ.Π.Α. των εισροών γί¬ 
νεται κατά τα οριζόμενα στην παράγραφο 4 του ιδίου άρ¬ 
θρου. 

Άρθρο 3 

Πώληση αιθυλικής αλκοόλης από εγκεκριμένο 
αποθηκευτή σε πρόσωπα δικαιούχο απαλλαγής 
από τον Ε.Φ.Κ. 

1) Σε περίπτωση πώλησης αιθυλικής αλκοόλης από 
εγκεκριμένο αποθηκευτή σε πρόσωπα δικαιούχο απαλ¬ 
λαγής από τον Ε.Φ.Κ., κατατίθεται από τον αγοραστή, 
πριντην έξοδο της αιθυλικής αλκοόλης από τη φορολογι¬ 
κή αποθήκη, στο Τελωνείο ελέγχου αυτής, Δήλωση Ε.Φ.Κ. 
με την οποία δηλώνονται και τα πλήρη στοιχεία του εγκε¬ 
κριμένου αποθηκευτή - πωλητή. 

2) Το Τελωνείο συντάσσει επί της Δήλωσης της προη¬ 
γούμενης παραγράφου πράξη απαλλαγής από τον Ε.Φ.Κ. 
και χορηγεί στον δικαιούχο της απαλλαγής αγοραστή, 
μοναδικό αντίγραφο της Δήλωσης αυτής με την ένδειξη 
«ΓΙΑ ΤΟ ΑΡΧΕΙΟ ΤΟΥ ΕΓΚΕΚΡΙΜΕΝΟΥ ΑΠΟΘΗΚΕΥΤΗ», 
το οποίο αποστέλλεται από τον αγοραστή στον εγκεκρι¬ 
μένο αποθηκευτή-πωλητή, ο οποίος, με βάση το αντίγρα¬ 
φο αυτό, στο τιμολόγιο που εκδίδει, δεν υπολογίζει τον 
Ε.Φ.Κ. και το δικαίωμα υπέρ ΕΤΕΠΠΑΑ, παρά μόνο τον 
Φ.Π.Α. και αναγράφει, την ένδειξη «ΑΠΑΛΛΑΓΗ ΑΠΟ 

758/397/5.6.2002». 

3) Ο αναλογών Φ.Π.Α. αποδίδεται από τον εγκεκριμένο 
αποθηκευτή-πωλητή κατά τα οριζόμενα στην παράγραφο 
3 του άρθρου 1 της παρούσας, ο δε συμψηφισμός του 
Φ.Π.Α. των εισροών γίνεται κατά τα οριζόμενα στην πα¬ 
ράγραφο 4 του ιδίου άρθρου. 

Άρθρο 4 

Πώληση ετοίμων προς κατανάλωση αλκοολούχων 
ποτών και αλκοολούχων προϊόντων από 
εγκεκριμένο αποθηκευτή, σε πρόσωπα 
μη δικαιούχο απαλλαγής Ε.Φ.Κ. και Φ.Π.Α. 

1) Σε περίπτωση πώλησης ετοίμων αλκοολούχων πο¬ 
τών και αλκοολούχων προϊόντων, από εγκεκριμένο απο¬ 
θηκευτή, σε πρόσωπα μη δικαιούχο απαλλαγής Ε.Φ.Κ. 
και Φ.Π.Α., στο τιμολόγιο πώλησης που εκδίδει ο εγκε¬ 
κριμένος αποθηκευτής-πωλητής, υπολογίζει τον αναλο- 
γούντα Ε.Φ.Κ., τον Φ.Π.Α. και το δικαίωμα υπέρ ΕΤΕΠ¬ 
ΠΑΑ. 

2) Το σύνολο των φορολογικών επιβαρύνσεων, αποδί¬ 
δεται από τον εγκεκριμένο αποθηκευτή-πωλητή με τη Συ¬ 
γκεντρωτική Δήλωση Ε.Φ.Κ. και με την αναλυτική κατά¬ 
σταση της παρ. 2του άρθρου 110 του Ν. 2960/2001, κατά 
τα οριζόμενα στην παράγραφο 3 του άρθρου 1 της πα¬ 
ρούσας, ο δε συμψηφισμός του Φ.Π.Α. των εισροών γίνε¬ 
ται κατά τα οριζόμενα στην παράγραφο 4 του ιδίου άρ¬ 
θρου. 

Άρθρο 5 

Θέση σε ανάλωση αιθυλικής αλκοόλης και 
αλκοολούχων αποσταγμάτων από τον ίδιο 
τον εγκεκριμένο αποθηκευτή 

1) Σε περίπτωση θέσης σε ανάλωση αιθυλικής αλκοό¬ 
λης ή αλκοολούχων αποσταγμάτων από τον ίδιο τον εγκε¬ 
κριμένο αποθηκευτή, χωρίς να έχει προηγηθεί πώληση, 
κατατίθεται από τον ίδιο, κατά την έξοδο των προϊόντων 
από τη Φορολογική Αποθήκη, στο Τελωνείο Ελέγχου αυ¬ 
τής Δήλωση Ε.Φ,Κ. με την οποία βεβαιώνεται και κατα¬ 
βάλλεται μόνο ο Ε.Φ.Κ. 

2) Ο αναλογών Φ. Π. Α. και το δικαίωμα υπέρ ΕΤΕΠΠΑΑ, 
αποδίδονται από τον εγκεκριμένο αποθηκευτή, κατά τα 
οριζόμενα στην παράγραφο 3 του άρθρου 1 της παρού¬ 
σας, ο δε συμψηφισμός του Φ.Π.Α. των εισροών γίνεται 
κατά τα οριζόμενα στην παράγραφο 4 του ιδίου άρ¬ 
θρου. 

3) Για τη διαμόρφωση της φορολογητέας αξίας για την 
επιβολή του Φ.Π.Α., επειδή δεν έχει εκδοθεί τιμολόγιο, 
λαμβάνεται υπόψη η δηλωθείσα από τον εγκεκριμένο 
αποθηκευτή αξία, η οποία πρέπει να έχει προσδιοριστεί 
σύμφωνα με τις διατάξεις των παραγράφων 2 και 4 του 
άρθρου 19του Ν. 2859/2000. 

Άρθρο 6 

Θέση σε ανάλωση ετοίμων αλκοολούχων ποτών 
και αλκοολούχων προϊόντων από τον ίδιο τον 
εγκεκριμένο αποθηκευτή 

1) Σε περίπτωση θέσης σε ανάλωση ετοίμων αλκοο¬ 
λούχων ποτών και αλκοολούχων προϊόντων από τον 
ίδιο τον εγκεκριμένο αποθηκευτή, χωρίς να έχει 
προηγηθεί πώληση, ο Ε.Φ.Κ., ο Φ.Π.Α. και το δικαίω¬ 
μα υπέρ ΕΤΕΠΠΑΑ, αποδίδονται με τη Συγκεντρωτική 
Δήλωση Ε.Φ.Κ. και με την αναλυτική κατάσταση της 
παρ. 2 του άρθρου 110 του Ν. 2960/2001, σύμφωνα 
με τα οριζόμενα στην παράγραφο 3 του άρθρου 1 της 
παρούσας, ο δε συμψηφισμός του Φ.Π.Α. των εισρο¬ 
ών γίνεται κατά τα οριζόμενα στην παράγραφο 4 του 
ιδίου άρθρου. 

2) Γ ια τη διαμόρφωση της φορολογητέας αξίας για την 
επιβολή του Φ.Π.Α., εφαρμόζονται τα οριζόμενα στην πα¬ 
ράγραφο 3 του προηγούμενου άρθρου. 

Άρθρο 7 
Έναρξη Ισχύος 

1) Η ισχύς της απόφασης αυτής αρχίζει από την πρώτη 
του επόμενου μήνα από τη δημοσίευσή της στην Εφημε¬ 
ρίδα της Κυβερνήσεως. 

2. Από την έναρξη ισχύος της παρούσας παύει να ισχύ¬ 
ει οποιαδήποτε ρύθμιση είναι αντίθετη προς τις διατάξεις 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 


Αριθ. 2379 (3) 

Τροποποίηση της 4396/28.9.2001 απόφασης ορισμού τα¬ 
κτικών και αναπληρωματικών μελών του Διοικητικού 
Συμβουλίου της Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.», όπως αυτή τροποποιήθηκε με την απόφαση, 
αριθ. 1828/1.5.2002. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 5, παρ. 7 εδαφ. δ' του Ν. 
2408/1996 «Τροποποίηση διατάξεων του Ποινικού Κώδι¬ 
κα, του Κώδικα Ποινικής Δικονομίας, του Κώδικα Βασικών 
Κανόνων για τη μεταχείριση των κρατουμένων και άλλες 
διατάξεις» όπως αντικαταστάθηκε από τις διατάξεις: α) 
του άθρου 3 παρ. 15 εδαφ. δ'του Ν. 2479/1997 «Ανώτατο 
Ειδικό Δικαστήριο, επιτάχυνση των δικών, δικονομικές 
απλουστεύσεις και άλλες διατάξεις», β) του άρθρου 36 
παρ. 1 του Ν. 2915/2001 «Επιτάχυνση της τακτικής διαδι¬ 
κασίας ενώπιον των πολιτικών δικαστηρίων και λοιπές δι- 
κονομικές και συναφείς ρυθμίσεις», γ) και του άρθρου 13 
του Ν. 2943/2001 «Έκτιση ποινών εμπόρων ναρκωτικών 
και άλλες διατάξεις αρμοδιότητας του Υπουργείου Δικαι¬ 
οσύνης». 

2. Τις διατάξεις των άρθρων 2 και 4 του Ν.Δ. 1017/1971 
«Περί συστάσεως Ταμείου Χρηματοδοτήσεως Δικαστι¬ 
κών Κτιρίων» όπως συμπληρώθηκαν και αντικαταστάθη- 
καν από τις διατάξεις: α) του άθρου 5 παρ. 7 εδαφ. β' του 
Ν. 2408/1996 «Τροποποίηση διατάξεωντου Ποινικού Κώ¬ 
δικα, του Κώδικα Ποινικής Δικονομίας, του Κώδικα Βασι¬ 
κών Κανόνων για τη μεταχείριση των κρατουμένων και άλ¬ 
λες διατάξεις» β) του άρθρου 3 παρ. 15 εδαφ. β' του Ν. 
2479/1997 «Ανώτατο Ειδικό Δικαστήριο, επιτάχυνση των 
δικών, δικονομικές απλουστεύσεις και άλλες διατάξεις», 
γ) του άρθρου 21 παρ. 5 εδαφ. β'του Ν. 2521/1997 «Ειδι¬ 
κό μισθολόγιο δικαστικών λειτουργών, μισθολόγια κύρι¬ 
ου προσωπικού Νομικού Συμβουλίου του Κράτους και Ια¬ 
τροδικαστών και άλλες διατάξεις» και δ) του άρθρου 35 
του Ν. 1968/1991 «Ρύθμιση θεμάτων αρμοδιότητας του 
Υπουργείου Δικαιοσύνης». 

3. Την4396/28.9.2001 απόφασή μαςπου δημοσιεύθηκε 
στο ΦΕΚ 1273/2.10.01 (τεύχος Β') την οποία συγκροτήθη¬ 
κε το Διοικητικό Συμβούλιο της Εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ ΑΈ.» όπως αυτή τροποποιήθηκε με την 
1828/1.5.2002 απόφασή μας που δημοσιεύτηκε στο ΦΕΚ 
574/8.5.2002 (Τεύχος Β'), αποφασίζουμε: 

1. Τροποποιούμε την απόφασή μας, 4396/28.9.2001 με 
την οποία συγκροτήθηκε το Διοικητικό Συμβούλιο της 
Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», όπως αυτή 
τροποποιήθηκε με την απόφασή μας, αριθ. 1828/ 
1.5.2002, ως προς τον ορισμό ενός τακτικού μέλους και 
του Διευθύνοντος Συμβούλου. 

2. Ορίζουμε τακτικό μέλος της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ ΑΈ.» το Γρατσία Νικόλαο του Κων/νου, 
Πολιτικό Μηχανικό, σε αντικατάσταση του παραιτηθέ- 
ντος Αραμπατζή Γεωργίου του Σταματίου, Αρχιτέκτονα 
Ε.Μ.Π. με αναπληρωτή του το Βασίλειο Παπαδημητρίου 
του Νικολάου, Αρχιτέκτονα Ε.Μ.Π. 

Καθήκοντα Διευθύνοντος Συμβούλου θα ασκεί το μέ¬ 
λος Γρατσίας Νικόλαος του Κων/νου αντί του παραιτηθέ- 
ντος Αραμπατζή Γεωργίου του Σταματίου. 

Κατά τα λοιπά ισχύουν οι ανωτέρω αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. ΥΠΠΟ/ΓΔΑ/ΑΡΧ/Β1/Φ29/ΚΗΡ/28035/1055 (4) 

Χαρακτηρισμός Ι.Ν. Αγίου Επιφανίου στο Χωριό, Νήσου 
Χάλκης, Ν. Δωδεκανήσου, ως ιστορικού διατηρητέου 
μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) για Μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γ. Γραμματέα. Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Δωδεκανήσου όπως αυτή διατυπώθηκε στην 
15/23.4.2002 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Επιφανίου που βρί¬ 
σκεται στο Χωριό, Νήσου Χάλκης, Ν. Δωδεκανήσου ως 
ιστορικό διατηρητέο μνημείο. 

Ο ναός βρίσκεται σε ερειπιώδη κατάσταση. Στο νότιο 
τοίχο διασώζονται τοιχογραφίες με τέσσερις (4) ολόσω¬ 
μους αγίους, οι οποίες χρονολογούνται στο 14ο - 15ο αι. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ33/ΚΗΡ/28016/1054 (5) 

Χαρακτηρισμός ερειπίων Παλαιοχριστιανικής Βασιλικής 
Δημ. Διαμ. Κρυσταλλοπηγής, Δήμου Παραμυθιάς, 
επαρχ. Σουλίου, Ν. Θεσπρωτίας, ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) για Μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γ. Γ ραμματέα, Ειδ. Γ ραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την ομόφωνη γνωμοδότηση του Τ οπικού Συμβουλίου 
Μνημείων Ηπείρου όπως αυτή διατυπώθηκε στην αριθμ. 
3/16.5.2002 Συνεδρία του, ανακοινώνουμε: 

Ότι τα ερείπια της Παλαιοχριστιανικής Βασιλικής που 


ευρίσκονται επί του λόφου «Ράχη Βελλή» στο Δημ. Διαμ. 
Κρυσταλλοπηγής, Δήμου Παραμυθιάς, επαρχ. Σουλίου, 
Ν. Θεσπρωτίας είναι αρχαίο μνημείο. 

Πρόκειται για τρίκλιτη βασιλική, με ημικυκλική αψίδα και 
δύο αντηρίδες εξωτερικά, στην οποία εντοπίζονται δύο 
οικοδομικές φάσεις. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2002 

Με εντολή Υπουργού 
Ο Διευθυντής 

ΙΣΙΔΩΡΟΣ «ΑΚΟΥΡΗΣ 

- ♦ - 

Αριθ. οικ-1541 (6) 

Καθιέρωση υπερωριακής Εργασίας γιατους υπάλληλους 
της Διεύθυνσης Πολεοδομίας Χωροταξίας και Περι¬ 
βάλλοντος της Νομαρχιακής Αυτ/σης Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του αρθ. 18 του Ν. 2470/1997 όπως αντι- 
καταστάθηκανμετο άρθρο 15του Ν. 2592/98 (ΦΕΚ57Α798.) 

2. Την ανάγκη υπερωριακής απασχόλησης των υπάλλη¬ 
λων της Διεύθυνσης Πολεοδομίας λόγω αυξημένων και 
επειγουσών υπηρεσιακών αναγκών κατά το δεύτερο (β’) 
εξάμηνο του έτους 2002 και ειδικότερα για την άμεση 

• Ταξινόμηση - επιστροφή φακέλων οικοδομικών αδει¬ 
ών παρελθόντων ετών η οποία πρέπει να γίνει επειγόντως. 

• Εκκαθάριση των προστίμων παρελθόντων ετών του 
Π.Δ. 5/7/1983 

• Βεβαίωση των προστίμων σύμφωνα με την καινούρια 
Κ. Υ. Α. 55472/2002 

• Προετοιμασία εισηγήσεων για το ΣΧΟΠ και εισηγή¬ 
σεις για το Νομαρχιακό συμβούλιο 

• Εξέταση των διορθωτικών πράξεων εφαρμογής Σκά¬ 
λας που οφείλονται στην μικρή συμμετοχικότητατου κοι¬ 
νού όταν κυρώθηκε η πράξη εφαρμογής. 

• Εξέταση των μελετών περιβαλλοντικών επιπτώσεων 
που σήμερα ζητούνται για όλες τις δραστηριότητες εκτός 
των κατοικιών. 

• Εξέταση καταγγελιών περιβάλλοντος - προώθηση 
προστίμων (περιβαλλοντικών παραβάσεων) του Ν. 
1650/1986. 

• Ταξινόμηση - διαχωρισμό των φακέλων των οικ. αδει¬ 
ών παρελθόντων ετών (από 1954 μέχρι 1984) κατά περιο¬ 
χή αρμοδιότητας τμημάτων Πολεοδομίας Γυθείου και 
Μολάων με σκοπό την μεταφορά τους. 

• Εκκαθάριση αρχείου της υπηρεσίας η οποία ουδέπο¬ 
τε έχει γίνει μέχρι σήμερα με αποτέλεσμα να καθίσταται 
επιτακτική η ανάγκη μίσθωσης νέας αποθήκης. 

3. Το γεγονός ότι για την κάλυψη των δαπανών που θα 
προκληθούν από την υπερωριακή απασχόληση και που 
ανέρχεται στο πόσο των 4.500,00 Ευρώ περίπου/υπάρχει 
πίστωση στον προϋπολογισμό της Ν. Α. Λακωνίας, απο¬ 
φασίζουμε: 

Εγκρίνουμε την υπερωριακή απασχόληση έξι (6) υπαλ- 

λήλωντης Διεύθυνσης Πολεοδομίας -Χωροταξίας και Πε¬ 
ριβάλλοντος της Ν.Α. Λακωνίας (κλάδων ΠΕ, ΤΕ και ΔΕ) 
για 200 διακόσιες ώρες απογευματινής εργασυας για τον 
καθένα,κατά το (β’) δεύτερο εξάμηνο του έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 30 Μαΐου 2002 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 
-♦- 

Αριθ.5165 (7) 

Μεταφορά μίας (1) κενής οργανικής θέσης Ε.Τ.Ε.Π., ΔΕ 
Κατηγορίας από το Α.Ε.Ι. στο Τμήμα Ιστορίας-Αρχαιο- 
λογίας-Λαογραφίαςτου Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1. Τις διατάξειςτου Π.Δ. 83/84, όπωςτροποποιήθηκε μετά 
Π.Δ. 302/85,107/88,177/93,211/99,82/2000 και 236/2000. 

2. Τις διατάξεις των άρθ. 13,20 και21τουΝ. 1268/82. 

3. Τις διατάξεις των άρ. 13 και 14 παρ. 5α του Ν. 
2817/2000 (ΦΕΚ78/τ.Α'/14.3.2000). 

4. Τις διατάξειςτου Π.Δ. 125/88 (ΦΕΚ59/τ.Α'/28.3.88). 

5. Το υπ’ αρ. 3213/12.5.2000 έγγραφο με το οποίο με¬ 
ταφέρθηκαν οι κενές οργανικές θέσεις ΕΤΕΠ στο Α.Ε.Ι. 


6. Την απόφαση του Πρυτανικού Συμβουλίου στην αρ. 
71/28.5.2002 συνεδρίασή του. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Την μεταφορά μίας (1) κενής οργανικής θέσης Ε.Τ.Ε.Π., 
ΔΕ Κατηγορίας από το Α.Ε.Ι, στο Τμήμα Ιστορίας-Αρχαιο- 
λογίας-Λαογραφίας του Πανεπιστημίου Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 5 Ιουνίου 2002 

Ο Πρύτανης 
ΠΑΝΤΕΛΗΣ ΛΑΖΑΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(8) 

Στο ΦΕΚ 422/5.4.2002 (τ.Β') που δημοσιεύτηκε η Φ. 
55119/21701/21.12.2001 απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης, 
διορθώνεται ως προς το γένος των αλλοδαπών το λανθα¬ 
σμένο «αλλογενών» στο ορθό «ομογενών». 

(Από το Υπουργείο Εσωτερικών, Δημόσιας 
Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




